gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4259, del 29-05-2002 (2002/5546)

Concurs número 2002/EL/0032. Obres d'ampliació de la xarxa de sanejament d'Almoradí (Alacant).
----------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/5546


Data del document
:   20-05-2002

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Concurs

Anàlisi jurídica

 Descriptors 

:   * contracte d'obres

Concurs número 2002/EL/0032. Obres d'ampliació de la xarxa de sanejament d'Almoradí (Alacant). [2002/Q5546]
  
1. Entitat adjudicadora
  
a) Organisme: Generalitat Valenciana. Entitat Pública de Sanejament d'Aigües Residuals de la Comunitat Valenciana.
  
b) Dependència que tramita l'expedient: Departament de Contractació.
  
c) Número de l'expedient: 2002/EL/0032.
  
2. Objecte del contracte
  
a) Descripció de l'objecte: obres d'ampliació de la xarxa de sanejament d'Almoradí (Alacant).
  
c) Lloc d'execució: Almoradí (Alacant).
  
d) Termini d'execució (mesos): sis (6) mesos.
  
3. Tramitació, procediment i forma de l'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 557.307,85 euros.
  
5. Garanties provisionals
  
No exigible.
  
6. Obtenció de documentació i informació
  
a) Entitat: veure punt 1.
  
b) Domicili: carrer d'Álvaro de Bazán, número 10, entresòl.
  
c) Localitat i codi postal: València 46076.
  
d) Telèfon: 54 160 34 71.
  
e) Telefax: 96 360 34 69.
  
f) Data límit d'obtenció de documents i informació: antelació almenys de 10 dies naturals a la data límit de presentació de les ofertes assenyalada en l'apartat 8.a del present anunci.
  
7. Requisits específics del contractista
  
a) Classificació: grup E, subgrup 1, categoria e.
  
8. Presentació de les ofertes
  
a) Data límit de presentació: fins a les 14.00 hores, del trenté dia natural següent a la data de publicació d'este anunci en el Diari Oficial de la Generalitat Valenciana. En cas que l'últim dia de presentació fóra dissabte o festiu, caldria ajornar-lo al primer dia hàbil següent.
  
b) Documentació a presentar: la que en contingut i forma establixen el plec de clàusules administratives particulars (clàusula 11) i l'annex de bases corresponent (apartat 9).
  
c) Lloc de presentació: veure apartat 6.a, b) i c).
  
d) Termini de validesa de l'oferta: sis mesos, des de l'obertura de les ofertes.
  
e) Admissió de variants: no.
  
9. Obertura de les ofertes
  
a), b) i c) Lloc: veure apartat 6, lletres a), b) i c).
  
d) Data: onzé dia natural següent a la data límit de recepció d'ofertes abans esmentada. En cas que siga dissabte o festiu, caldrà ajornar-lo igualment, al primer dia hàbil següent.
  
e) Hora: 12.00 hores.
  
10. Altres informacions
  
Referència CPV'98: 45232400-6; referència CNPA'96: 83213941.
  
11. Despeses d'anuncis
  
Seran a càrrec de l'adjudicatari.
Diari Oficial de la Generalitat Valenciana


Sumari del DOGV 4364, del 24-10-2002 (2002/11174)

Informació pública de la modificació puntual número 1 del pla especial del nucli antic.
---------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11477


Organisme emissor
:   Ajuntament d'Alacant

Tipus de document
:   Anunci

Informació pública de la modificació puntual número 1 del pla especial del nucli antic. [2002/M11519]
  
El Ple municipal, en sessió celebrada el dia 8 d'octubre de 2002, va acordar sotmetre a informació pública la modificació puntual número 1 del pla especial del nucli antic, amb el següent contingut:
  
- Qualificació de sòl per a la implantació o ampliació de diversos equipaments.
  
- Restricció de les possibilitats d'implantació de les activitats recreatives amb instal·lació musical.
  
- Reordenació de l'Àrea de La Medina.
  
- Reordenació de l'Àrea del Portón.
  
- Reordenació de l'Àrea del Lindero.
  
L'adopció de l'acord esmentat determina, des del dia de la publicació del corresponent edicte en el Diari Oficial de la Generalitat Valenciana, la suspensió de l'atorgament de llicències d'edificació i usos, dins de l'àmbit de la modificació puntual, que contravinguen les noves determinacions contingudes en esta que suposen modificació del règim urbanístic vigent. La duració d'esta suspensió s'estendrà fins a l'aprovació definitiva de la modificació i, com a màxim, fins a dos anys.
  
Cosa que es publica perquè en prengueu coneixement, de conformitat amb el que disposen els articles 38.2 de la Llei Reguladora de l'Activitat Urbanística, 152 del Reglament de Planejament de la Comunitat Valenciana i disposicions concordants.
Diari Oficial de la Generalitat Valenciana


Sumari del DOGV 4350, del 04-10-2002 (2002/10306)

Informació pública del projecte de construcció d'aparcament públic i urbanització de superfície de la plaça del Doctor Vicente Barberá.
---------------------------------------------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10822


Organisme emissor
:   Ajuntament de Manises

Tipus de document
:   Anunci

Informació pública del projecte de construcció d'aparcament públic i urbanització de superfície de la plaça del Doctor Vicente Barberá. [2002/F10143]
  
La Comissió Municipal de Govern, en la sessió del dia 11 de setembre de 2002, va adoptar l'acord següent:
  
«Sotmetre a informació pública durant el termini de 20 dies el projecte de construcció d'aparcament públic i urbanització de superfície de la plaça del Doctor Vicente Barberá, redactat per l'enginyer de camins Emilio Merodio Benito.»
  
Transcorregut el termini d'informació pública el projecte quedarà automàticament aprovat definitivament per al cas que no es presenten al·legacions.
  
El projecte es troba de manifest al Departament d'Urbanisme.
Diari Oficial de la Generalitat Valenciana


Sumari del DOGV 4253, del 21-05-2002 (2002/5294)

RESOLUCIÓ de 8 de maig de 2002, de la Direcció General per als Recursos Humans, mitjançant la qual se cita les persones interessades en el procediment abreujat número 95/02.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/5294


Organisme emissor
:   Conselleria de Sanitat

Tipus de document
:   Resolució

RESOLUCIÓ de 8 de maig de 2002, de la Direcció General per als Recursos Humans, mitjançant la qual se cita les persones interessades en el procediment abreujat número 95/02. [2002/X5294]
  
El Jutjat Contenciós Administratiu número dos de Castelló ha reclamat a esta unitat administrativa l'expedient referent al procediment que es descriu a continuació:
  
Recurrent: senyor José Garcia Gil.
  
Persones interessades: cos de practicants titulars.
  
Assumpte: recurs contenciós administratiu (procediment abreujat) interposat contra Conselleria de Sanitat de la Generalitat Valenciana davant la denegació per silenci administratiu del dret als concursos de trasllats anuals reglamentaris del Cos de practicants titulars.
  
Referència del tribunal: procediment abreujat número 95/02.
  
Segons que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el recurs en defensa del manteniment de la resolució recorreguda.
Diari Oficial de la Generalitat Valenciana


Sumari del DOGV 4171, del 18-01-2002 (2002/349)

Informació pública del programa d'actuació integrada, Polseguera II, de l'Ajuntament de Pego.
---------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/349


Organisme emissor
:   Ajuntament de Pego

Tipus de document
:   Anunci

Informació pública del programa d'actuació integrada, Polseguera II, de l'Ajuntament de Pego. [2002/Q349]
  
Transcorregut el període de 20 dies d'exposició al públic del programa d'actuació integrada, Polseguera II, i presentades al·legacions, per la Resolució de l'Alcaldia Presidència, de data 2 de gener de 2002, es va acordar sotmetre a consulta pública en el diari d'informació general editat a la Comunitat Valenciana i en el Diari Oficial de la Generalitat Valenciana, a efectes que puguen els interessats presentar, si és procedent, noves al·legacions abans de l'aprovació definitiva.
  
D'acord amb el que establix l'article 46.5 de la Llei 6/1994, de 15 de novembre, podran presentar-se al·legacions durant 10 dies, comptats des de la publicació d'este anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4322, del 27-08-2002 (2002/9091)

Informació pública de la modificació puntual número 21 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   4322

Data del DOGV
:   27-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9091


Organisme emissor
:   Ajuntament d'Aldaia

Tipus de document
:   Anunci

Informació pública de la modificació puntual número 21 del Pla General d'Ordenació Urbana. [2002/A9091]
  
El Ple de l'Ajuntament, en la sessió ordinària de 30 de juliol de 2002, va acordar sotmetre a informació pública, d'acord amb el que disposa l'article 38.2 de la Llei 6/1994, de la Generalitat Valenciana, Reguladora de l'Activitat Urbanística, la modificació puntual número 21, del Pla General d'Ordenació Urbana d'Aldaia, per a fer possible l'aplicació del règim establit per les disposicions addicional setena, punt segon, i transitòria quarta de la Llei 4/1992, de la Generalitat Valenciana, sobre Sòl No Urbanitzable.
  
Cosa que se sotmet a informació pública, durant el termini d'un mes (comptador des de la data de la publicació del present edicte en el Diari Oficial de la Generalitat Valenciana, a fi que puga examinar-se l'expedient i presentar-shi les al·legacions que s'estimen pertinents.
Diari Oficial de la Generalitat Valenciana


Sumari del DOGV 4265, del 06-06-2002 (2002/5560)

Notificació. Exp. número TO-290/2001.
-------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5560


Organisme emissor
:   Conselleria de Sanitat

Tipus de document
:   Anunci

Notificació. Expedient número TO-290/2001. [2002/S5560]
  
 Com que no s'ha pogut notificar directament, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la notificació següent:
  
S'ha presentat la sol·licitud d'autorització de la indústria dedicada a magatzem i distribució de fruita seca situat al carrer de Ramón y Cajal, núm. 34, de Xirivella. Per a la continuació de l'expedient és necessari fer-hi una visita d'inspecció, i s'ha trobat l'establiment en diferents ocasions tancat.
  
Se li advertix que disposa de tres mesos comptadors des del sendemà de la recepció d'este escrit per a posar-se en contacte amb el Centre de Salut Pública de Torrent, situat al carrer del pintor Ribera, 28, 46219 Torrent. Si transcorre el termini esmentat, el director general per a la Salut Pública dictarà una resolució que acordarà l'arxivament de les actuacions, d'acord amb l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4378, del 14-11-2002 (2002/12066)

Notificació en extracte a M. Ángeles Mahave del Río. Expedient número 73/1997.
------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12300


Organisme emissor
:   Conselleria de Benestar Social

Tipus de document
:   Anunci

Notificació en extracte a M. Ángeles Mahave del Río. Expedient número 73/1997. [2002/F12360]
  
Com que no s'ha pogut practicar la notificació personal a la interessada, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la persona interessada puga tenir coneixement íntegre de l'acte i en quede constància, podrà comparéixer en el termini de 15 dies, des de la publicació d'este anunci en el Diari Oficial de la Generalitat Valenciana, a la seu de la Direcció Territorial de Benestar Social, Secció de Família i Adopcions, sítia al carrer de Primitiu Pérez, 8, d'Alacant, de 09.00 a 14.00 hores.
  
Expedient núm.: 0073/1997.
  
Persona interessada: M. Ángeles Mahave del Río.
  
Últim domicili conegut: c/ Esportista Manuel Suárez, 597, Alacant.
  
Resolució de la Direcció Territorial de Benestar Social, de data 20.09.1999, en què s'adopten acords d'interés per a la persona interessada.
  
Contra esta resolució, la persona interessada podrà inteposar davant l'orde jurisdiccional civil, d'acord amb allò establit en la Llei d'Enjudiciament Civil i en la disposició addicional primera de la Llei Orgànica 1/1996, de 15 de gener, de Protecció Jurídica del Menor, d'acord amb allò disposat en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992).
Diari Oficial de la Generalitat Valenciana


Sumari del DOGV 4364, del 24-10-2002 (2002/10270)

Informació pública de l'extracte de les bases per a l'adaptació a la naturalesa del lloc funcionarial que ocupa el personal laboral fix adscrit a la plaça d'auxiliar administratiu.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10384


Data del document
:   30-09-2002

Organisme emissor
:   Ajuntament de Jérica

Tipus de document
:   Resolució

Descriptors 

:   * Jérica
    * personal contractat
    * administració local
    * concurs administratiu
    * funcionari
    * qualificació del personal

Informació pública de l'extracte de les bases per a l'adaptació a la naturalesa del lloc funcionarial que ocupa el personal laboral fix adscrit a la plaça d'auxiliar administratiu. [2002/M10822]
  
Mitjançant Resolució de l'Alcaldia número 47/2002, de data 19 de setembre d'enguany, de la qual el Ple de l'Ajuntament va prendre nota en sessió celebrada el dia 26 de setembre de 2002, s'aprova l'adaptació a la naturalesa jurídica funcionarial de la plaça d'auxiliar administratiu de la plantilla d'este Ajuntament, grup D, al personal contractat com a laboral fix adscrit a esta; s'han aprovat, mitjançant l'esmentada resolució, les bases de la corresponent convocatòria.
  
El termini de presentació d'instàncies serà de 20 dies naturals comptats des de la publicació de les indicades bases en el Butlletí Oficial de la Província de Castelló.
Diari Oficial de la Generalitat Valenciana


Sumari del DOGV 4268, del 11-06-2002 (2002/5948)

Informació pública del projecte d'urbanització del sector E-12 del Pla General d'Ordenació Urbana.
--------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5948


Organisme emissor
:   Ajuntament d'Elx

Tipus de document
:   Anunci

Informació pública del projecte d'urbanització del sector E-12 del Pla General d'Ordenació Urbana. [2002/F5948]
  
Pel Decret del tinent d'alcalde d'Urbanisme (delegació Decret 19.10.1999), de 24 d'abril de 2002, s'ha resolt de sotmetre a informació pública durant 20 dies hàbils el projecte d'urbanització del sector E-12 del Pla General d'Ordenació Urbana, presentat l'11 del mateix mes per l'urbanitzador Promociones y Ventas La Loza, SL.
  
L'expedient complet estarà exposat al públic durant l'esmentat termini en el Servei Jurídic d'Urbanisme.
Diari Oficial de la Generalitat Valenciana


Sumari del DOGV 4192, del 18-02-2002 (2002/1079)

RESOLUCIÓ de 6 de juliol de 2001, de la Universitat Politècnica de València, per la qual es nomena el senyor José Antonio Gómez Tejedor, professor titular d'escola universitària de l'àrea de coneixement Física Aplicada, adscrita al Departament de Física Aplicada.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/1079


Organisme emissor
:   Universitat Politècnica de València

Tipus de document
:   Resolució

RESOLUCIÓ de 6 de juliol de 2001, de la Universitat Politècnica de València, per la qual es nomena el senyor José Antonio Gómez Tejedor, professor titular d'escola universitària de l'àrea de coneixement Física Aplicada, adscrita al Departament de Física Aplicada. [2002/Q1079]
  
De conformitat amb la proposta elevada per la comissió nomenada per a jutjar el concurs convocat per Resolució de 6 de novembre de 2000, d'aquesta universitat, plaça número 135/2000 (codi 1911) (BOE de 24 de novembre de 2000), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor José Antonio Gómez Tejedor, amb número de document nacional d'identitat 90335021, professor titular d'escola universitària de la Universitat Politècnica de València, de l'àrea de coneixement Física Aplicada, adscrita al Departament de Física Aplicada.
  
València, 6 de juliol de 2001.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4290, del 11-07-2002 (2002/7602)

ORDE de 14 de juny de 2002, de la Conselleria de Medi Ambient, per la qual es fa públic l'import global màxim que finança, per a 2002, l'Orde del 16 d'abril de 1999, de la Conselleria de Medi Ambient, per la qual s'estableix un règim d'ajudes destinat a la realització de treballs especialitzats de redacció i desenvolupament de plans de recuperació i maneig d'espècies amenaçades de flora i fauna silvestres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4290

Data del DOGV
:   11-07-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/7602


Data del document
:   14-06-2002

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * suport econòmic
    * protecció de la fauna
    * protecció de la flora

ORDE de 14 de juny de 2002, de la Conselleria de Medi Ambient, per la qual es fa públic l'import global màxim que finança, per a 2002, l'Orde del 16 d'abril de 1999, de la Conselleria de Medi Ambient, per la qual s'establix un règim d'ajudes destinat a la realització de treballs especialitzats de redacció i desenvolupament de plans de recuperació i maneig d'espècies amenaçades de flora i fauna silvestres. [2002/M7602]
  
L'Orde de 16 d'abril de 1999, de la Conselleria de Medi Ambient, va establir un règim d'ajudes destinades a la realització de treballs especialitzats de redacció i desenvolupament de plans de recuperació i maneig d'espècies amenaçades de flora i fauna silvestres. (DOGV d'11.06.1999)
  
En el seu article 1 s'establix que les ajudes ho seran amb càrrec a la línia T1521, de l'aplicació pressupostària 38.23.563.52.0, i que la dotació anual serà la que figure en la corresponent llei de pressupostos.
  
Atès que en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu del 26 de juny de 1991, del Consell, s'exigix com a contingut de les bases reguladores de les subvencions gestionades per la Generalitat Valenciana la fixació de l'import global màxim, així com la línia pressupostària, en l'exercici de les funcions que tinc atribuïdes
  
ORDENE
  
Article únic
  
L'import global màxim de la línia T1521, activitats d'estudi i conservació d'espècies, en l'exercici 2002, serà de 47.284,80 euros.
  
Disposició final
  
Esta orde vigirà des del sendemà de la publicació en el Diari Oficial de la Generalitat Valenciana.
  
València, 14 de juny de 2002
  
El conseller de Medi Ambient,
  
FERNANDO MODREGO CABALLERO